CELEX: 32011R0361
Language: hu
Date: 2011-04-13 00:00:00
Title: A Bizottság 361/2011/EU végrehajtási rendelete ( 2011. április 13. ) az Enterococcus faecium NCIMB 10415 brojlercsirkék takarmány-adalékanyagaként való engedélyezéséről (az engedély jogosultjának neve: DSM Nutritional Products Ltd., melyet a DSM Nutritional Products Sp. z o.o képvisel) és a 943/2005/EK rendelet módosításáról  EGT-vonatkozású szöveg

14.4.2011   
            
            
               HU
            
            
               Az Európai Unió Hivatalos Lapja
            
            
               L 100/22
            
         A BIZOTTSÁG 361/2011/EU VÉGREHAJTÁSI RENDELETE
   (2011. április 13.)
   az Enterococcus faecium NCIMB 10415 brojlercsirkék takarmány-adalékanyagaként való engedélyezéséről (az engedély jogosultjának neve: DSM Nutritional Products Ltd., melyet a DSM Nutritional Products Sp. z o.o képvisel) és a 943/2005/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               Az Enterococcus faecium NCIMB 10415 készítmény takarmány-adalékanyagként történő használatát legfeljebb 6 hónapos borjak esetében az 1288/2004/EK bizottsági rendelet (3), brojlercsirkék és hízósertések esetében a 943/2005/EK bizottsági rendelet (4), kocák esetében az 1200/2005/EK bizottsági rendelet (5), malacok esetében a 252/2006/EK bizottsági rendelet (6), valamint macskák és kutyák esetében a 102/2009/EK bizottsági rendelet (7) engedélyezte a 70/524/EGK irányelv alapján, határozatlan időre. Az adalékanyagot ezt követően – az 1831/2003/EK rendelet 10. cikke (1) bekezdése b) pontjának megfelelően – mint meglévő terméket felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikke (2) bekezdésének megfelelően és a rendelet 7. cikkével összefüggésben az Enterococcus faecium NCIMB 10415 készítmény brojlercsirkék takarmány-adalékanyagaként való újraértékelésére vonatkozóan kérelmet nyújtottak be, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2010. június 22-i véleményében (8) arra a következtetésre jutott, hogy a javasolt felhasználási feltételek mellett az Enterococcus faecium NCIMB 10415 nincs káros hatással sem az állati és emberi egészségre, sem a környezetre, és használatával növekedhet a kifejlett brojlercsirkék testtömege. A Hatóság szerint nincs szükség a forgalomba hozatal utáni ellenőrzésre vonatkozó egyedi előírásokra. A Hatóság megvizsgálta azt a jelentést is, amelyet az 1831/2003/EK rendelettel a takarmányadalékok vizsgálatára létrehozott európai uniós referencialaboratórium nyújtott be a takarmányban lévő adalékanyag vizsgálatához alkalmazott analitikai módszerről.
            
         
               (5)
            
            
               Az Enterococcus faecium NCIMB 10415 értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet I. mellékletében meghatározottak szerint engedélyezni kell.
            
         
               (6)
            
            
               Mivel e rendelet új engedélyt ad meg, a 943/2005/EK rendeletben szereplő, az Enterococcus faecium NCIMB 10415 készítményre vonatkozó bejegyzést el kell hagyni.
            
         
               (7)
            
            
               Mivel az engedélyezési feltételek módosítására nem biztonsági okokból kerül sor, helyénvaló átmeneti időszakot engedélyezni az előkeverékek és összetett takarmányok meglévő készleteinek felhasználására.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az I. mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   A 943/2005/EK rendelet I. mellékletének helyébe e rendelet II. mellékletének szövege lép.
   3. cikk
   A 70/524/EGK irányelv szerint címkézett, Enterococcus faecium NCIMB 10415 adalékanyagot tartalmazó előkeverékek és összetett takarmányok továbbra is forgalomba hozhatók, és felhasználhatók a készletek kimerüléséig.
   4. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 243., 2004.7.15., 10. o.
   
      (4)  HL L 159., 2005.6.22., 6. o.
   
      (5)  HL L 195., 2005.7.27., 6. o.
   
      (6)  HL L 44., 2006.2.15., 3. o.
   
      (7)  HL L 34., 2009.2.4., 8. o.
   
      (8)  EFSA Journal 2010; 8(7): 1661.
   
      I. MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1705
               
               
                  A DSM Nutritional products Ltd. képviseletében a DSM Nutritional Products Sp. Z o.o.
               
               
                  
                     Enterococcus faecium
                  
                  NCIMB 10415
               
               
                  
                               
                           
                           
                              
                                 Az adalékanyag összetétele:
                              
                              
                                 Enterococcus faecium
                              
                              NCIMB 10415 készítmény, amely legalább az alábbiakat tartalmazza:
                              
                                           
                                       
                                       
                                          bevonva (sellakkal):
                                          2 × 1010 CFU/g adalékanyag;
                                       
                                    
                                           
                                       
                                       
                                          Egyéb mikrokapszulázott formában:
                                          1 × 1010 CFU/g adalékanyag
                                       
                                    
                        
                               
                           
                           
                              
                                 A hatóanyag jellemzése:
                              
                              
                                 Enterococcus faecium
                              
                              NCIMB 10415
                           
                        
                               
                           
                           
                              
                                 Analitikai módszer
                                  (1)
                              
                              Számlálás: epe-eszkulin-azid-agart alkalmazó lemezes számlálásos módszer
                              Azonosítás: pulzáló erőterű gél-elektroforézis (PFGE)
                           
                        
               
                  Brojlercsirke
               
               
                   
               
               
                  3 × 108
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Használata a következő, engedélyezett kokcidiosztatikumokat tartalmazó takarmányban engedélyezett: dekoquinát, monenzin-nátrium, robenidin-hidroklorid, diklazuril vagy szemduramicin.
                           
                        
               
                  
                     2021. május 4.
                  
               
            
         (1)  Az analitikai módszerek részletes leírása a takarmányadalékokat vizsgáló európai uniós referencialaboratórium honlapján található: www.irmm.jrc.be/eurl-feed-additives
   
   
      II. MELLÉKLET
      A 943/2005/EK rendelet I. melléklete helyébe a következő lép:
      
         
            „I. MELLÉKLET
            
                        EK-szám
                     
                     
                         
                     
                     
                        Adalékanyag
                     
                     
                        Kémiai képlet, leírás
                     
                     
                        Állatfaj vagy -kategória
                     
                     
                        Maximális életkor
                     
                     
                        Minimális tartalom
                     
                     
                        Maximális tartalom
                     
                     
                        További rendelkezések
                     
                     
                        Az engedély lejárta
                     
                  
                        CFU/kg teljes értékű takarmányban
                     
                  
                        
                           Mikroorganizmusok
                        
                     
                  
                        E 1705
                     
                     
                         
                     
                     
                        
                           Enterococcus faecium
                        
                        NCIMB 10415
                     
                     
                        
                           Enterococcus faecium készítmény, amely legalább az alábbiakat tartalmazza:
                        
                                     
                                 
                                 
                                    Mikrokapszulázott formában:
                                    1,0 × 1010 CFU/g adalékanyag;
                                 
                              
                                     
                                 
                                 
                                    Granulált formában:
                                    3,5 × 1010 CFU/g adalékanyag
                                 
                              
                     
                        Hízósertés
                     
                     
                        —
                     
                     
                        0,35 × 109
                        
                     
                     
                        1,0 × 109
                        
                     
                     
                        Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                     
                     
                        Időkorlát nélkül”